als_Latn dik_Latn sag_Latn
“Është mirë që të reflektojmë pak mes dy qasjeve që kemi patur, qeverisë tuaj dhe qeverisë sonë, sepse
ka një ndryshim shumë të madh mes seriozitetit të kësaj qeverie dhe atij grupi satirik që ka qeverisur
Shqipërinë në 8 vitet e kaluara. Them grup satirik sepse njerëzit e dinë se si sot prefektët janë duke
shkuar derë më derë për ta shpërndarë vetë ndihmën, ndërsa ju bridhnit studio më studio për t’u thënë
shqiptarëve se Jupiteri dhe Hëna kishin thurur një intrigë të madhe me baticat dhe zbaticat që ndodhin një
herë në 150, por që në qeverisjen tuaj ndodhnin çdo muaj.
Kjo qeveri gastorësh që fliste për çudira që sfidonin fizikën, të vetmin shpjegim për ndihmat jepnin se
si një metër kub borë krijonte 3 metër kub ujë. E kuptoni se nga çfarë mazhorance dhe injorance jemi
qeverisur?! Këta ishin ata që shpallnin gjendjen e jashtëzakonëshme, deklaronin se do të jepnin një fond
35 milionë dollarësh dhe disbursuan vetëm 270 mijë e dollarë; as 1 për qind të asaj që kishin premtuar.
Sa për transparencë, vetëm gjatës fazës së dytë, me inventar dhe kundrafletë çdo qytetari, çdo familje e
përmbytur ka marrë 100 kg ushqime. Sa për fshatin Shtyllas, ai është një fshat kodrinor i papërmbytur,
me ish të përndjekur që po marrin këstin e katërt dhe shumë shpejt do të marrin edhe këstin e pestë. Me
këto deklarata qesharake, mund ta fyeni inteligjencën e anëtarëve të partisë tuaj, por jo inteligjencën
e qytetarëve. Jam për interpelancë apo qoftë edhe komision hetimor për të bërë transparente të gjitha
familjet që kanë firmosur dhe kanë marrë ndihmën e nevojshme, në një kohë kur ju thoshit se një metër
kub borë bën 3 metër kub ujë.
Sa për incidentin në Ferras, kronologjia është shumë e thjeshtë: Duke qenë se të hënën hapeshin shkollat,
gjykuam se ishte e dobishme që të dielën të bënim një verifikim në tre shkollat, të cilat ishin prekur nga
përmbytja. Pra, të shkonim e ta verifikonim vetë nëse ishte larguar uji, që shkolla ishte pastruar dhe
që klasat të ishin gati për të pritur nxënësit. Pasi bëmë verifikimin e shkollave, morëm një telefonatë
nga dispeçeri, i cili na thotë se në familjen ku ishin shpëtuar tre vajzat mungonin ndihmat e nevojshme
ushqimore. Ushqimet e dy-tre ditëve të para kishin mbaruar dhe ato kërkonin një furnizim të ri, meqenëse
situata nuk ishte stabilizuar ende. Së bashku me Drejtorin e Shtabit të Emergjencave, Shemsi Premçin,
vendosëm që të shkonim vetë atje; aty ku ju nuk denjuat të shkonit sepse ju interesonte videoja e një
fitoreje ordinere e bllokimit të makinave të qeverisë që po shkonin të ndihmonin tre vajza të mitura.
Ndihmat shkuan në familjen Dorda, vajzat janë shëndoshë e mirë, të ftoj t’i verifikosh, por duhet të
kuptosh diferencën e madhe mes dy filozofive: tonës dhe tuajës që bllokoni, sabotoni dhe si hiena
gëzoni mbi çdo viktimë. Nuk ka opozitë në botë që gëzohet që njerëzit vdesin, nuk ka opozitë në botë që
bllokon rrugën, nuk ka opozitë në botë që shkon dhe hedh valle aty ku njerëzit vuajnë. Por, ka opozitë
që bashkohet me qeverinë, siç ishte ajo opozita e para disa viteve që ju sfidoi publikisht për nivelin e
ndihmës dhe trajtimin me respekt dhe dinjitet të njerëzve nevojtarë.”
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn